《题虎丘次蒲章二公韵》
宋代·刘淑

衮席频虚未赐环，游心暂寄水云间。霓旌初下姑苏苑，蜡屐先寻虎踞山。

高兴不辞溪路险，幽情更羡野僧闲。留连景物慵回首，画舫寒侵暮角还。

作者简介：刘淑，神宗熙宁中权提点开封府界诸县镇公事（《续资治通鉴长编》卷二四八）。曾知明州（《乾道四明图经》卷一二）。哲宗元祐元年（一○八六），由江南西路转运使罢知宿州（《续资治通鉴长编》卷三七二）。移苏州（同上书卷四三一）。